Hosszabb dúsabb szempillák 1 óra alatt? | Szórakozás | Győr-Moson-Sopron - kisalfold.hu
Szórakozás > Hosszabb dúsabb szempillák 1 óra alatt?
Hosszabb dúsabb szempillák 1 óra alatt?
2010.06.30. 08:19
Szinte hihetetlen de már szempillát is növeszthetünk - ha nem is szó szerint.
Amerikai karrierje után hozzánk is megérkezett az új kozmetikai eljárás, a 3D műszempilla, mely nem csak dúsító és méretnövelő hatású, hanem valós térbeli élményt nyújt, amit mindenki saját maga is tapasztalhat, hiszen egy lágy szellőt nem lehet összehasonlítani egy ostorcsapással.
Viselete kényelmes, egybeolvad a saját szempillával. A korábbi tincses, vagy soros műszempillákkal ellentétben valóban észrevétlen és súlytalan.
Igényeinket és a legoptimálisabb lehetőségeket figyelembe véve választhatjuk ki a megfelelő méretű, ívű, és vastagságú szempillákat.
Technikája a következő: Előkészítés és zsírtalanítás után, egyenként egy szál műszempillát ragasztanak egy természetes pillához - speciális műszempilla ragasztóval -, így elkerülve az összetapadást és saját szempillánk ívét követve arányosan meghosszabbíthatjuk és dúsítjuk. Egy szemnél többféle méretű pillát használhatunk és kb. 40-60 szálat ültethetünk be egyidejűleg, melyek a természetes szempillánkkal megegyező, de akár vastagabb szálúak is lehetnek a legtermészetesebb hatás elérésének az érdekében.
Tartóssága megegyezik saját szempillájának élettartamával, ami kb. 4-6 hét, de igény szerint szakember által is könnyedén eltávolítható - egy speciális oldószer segítségével.
5 nélkülözhetetlen ruhadarab nyaralásra
Mit vigyek magammal? Utazótáskát vagy bőröndöt? Mi segítünk! Összeállítottunk öt ruhadarabot, ami… Tovább olvasom